পরম উৎসাহে সাপটিকে ধরার কাজে লেগে পড়েন নিক। ন্যাশনাল জিওগ্রাফিকের ইউটিউব চ্যানেলে ভিডিওটি আপলোড করা হয়েছে। তাতে দেখা যাচ্ছে, টিভি ক্যাবিনেটের তলায় লুকিয়ে রয়েছে সাপটি। মেঝেতে হাঁটু গেড়ে বসে সাপটিকে লাঠির সাহায্যে বের করে আনতে চান নিক। কিন্তু সাপটি রেগে গিয়ে হিসহিস করে ওঠে। তার নীলচে কালো মুখ দেখা যায়। সেই হিসহিস শব্দ ও সাপের আক্রমণাত্মক ভঙ্গি ভিডিওতে দেখলেও রোমাঞ্চ জাগে।